CELEX: C2005/182/54
Language: et
Date: 2005-07-23 00:00:00
Title: Kohtuasi C-214/05 P: Sergio Rossi SpA 17. mai 2005. aasta apellatsioonkaebus Euroopa Ühenduste Esimese Astme Kohtu teise koja 1. märtsi 2005. aasta otsuse peale kohtuasjas T-169/03: Sergio Rossi SpA v. Siseturu Ühtlustamise Amet (kaubamärgid ja tööstusdisainilahendused)

23.7.2005   
            
            
               ET
            
            
               Euroopa Liidu Teataja
            
            
               C 182/31
            
         Sergio Rossi SpA 17. mai 2005. aasta apellatsioonkaebus Euroopa Ühenduste Esimese Astme Kohtu teise koja 1. märtsi 2005. aasta otsuse peale kohtuasjas T-169/03: Sergio Rossi SpA v. Siseturu Ühtlustamise Amet (kaubamärgid ja tööstusdisainilahendused)
   (Kohtuasi C-214/05 P)
   (2005/C 182/54)
   Kohtumenetluse keel: itaalia
   Sergio Rossi SpA esitas 17. mail 2005 Euroopa Ühenduste Kohtule apellatsioonkaebuse Euroopa Ühenduste Esimese Astme Kohtu teise koja 1. märtsi 2005. aasta otsuse peale kohtuasjas T-169/03: Sergio Rossi SpA v. Siseturu Ühtlustamise Amet (kaubamärgid ja tööstusdisainilahendused) vastu. Hageja esindaja on Alicante (Hispaania) advokatuuri liige A. Ruo.
   Hageja palub Euroopa Kohtul:
   
               1.
            
            
               Tühistada tervikuna vaidluse esemeks olev vaidlustatud kohtuotsus nõukogu määruse nr 40/94 (1) artiklite 8 ja 73 ning esimese astme kohtu kodukorra artikli 44 lõike 1 ja artikli 81 rikkumise tõttu;
            
         
               2.
            
            
               Teise võimalusena tühistada vaidlustatud otsus osaliselt selles osas, mis puudutab üksnes kaubamärgi SISSI ROSSI registreerimist sellistele toodetele nagu “nahk ja nahaimitatsioon”.
            
         
               3.
            
            
               Teise võimalusena tunnustada õigust esitada tõendeid, tühistada vaidlustatud kohtuotsus ning saata asi tagasi esimese astme kohtusse, et viimane uuriks vastuvõetamatuks loetud tõendeid, või alternatiivselt ning nõukogu määruse nr 40/94 artikli 73 järgse õiguse alusel olla ära kuulatud saata asi tagasi ameti apellatsioonikotta, et viimane määraks tähtaja hageja ärakuulamiseks.
            
         
               4.
            
            
               Euroopa Ühenduste Kohtu 2. mai 1991. aasta kodukorra artikli 69 lõike 2 alusel mõista kostjalt kui kaotanud poolelt välja kohtukulud.
            
         Õiguslikud alused ja peamised argumendid
   Hageja väidab, et vaidlustatud kohtuotsus on õigusvastane järgmiste sätete rikkumise tõttu:
   
               1.
            
            
               Esimese astme kohtu kodukorra artikkel 81, kuna vaidlustatud kohtuotsus ei ole põhjendatud seoses hagi peamise taotlusega.
            
         
               2.
            
            
               Esimese astme kohtu kodukorra artikli 44 lõige 1, kuna hageja esitatud tõendid loeti vastuvõetamatuks, kuigi need oleks tulnud tema arvates vastu võtta; teise võimalusena tuleb leida, et rikuti nõukogu 20. detsembri 1993. aasta määruse (EÜ) nr 40/94 ühenduse kaubamärgi kohta artiklit 73, kuna ameti apellatsioonikojas toimunud menetluses ei kuulatud hagejat ära seoses vaidlusaluste toodete sarnasuse või mittesarnasuse põhjustega.
            
         
               3.
            
            
               Nõukogu 20. detsembri 1993. aasta määruse (EÜ) nr 40/94 artikkel 8, kuna kaubamärgid Miss Rossi ja Sissi Rossi tuleb lugeda kokkusobimatuks. Tegelikult tuleb selliseid tooteid nagu “naiste kotid” ning “naiste kingad” lugeda sarnaseks, nagu ka kaubamärgid ise. Nii toodete kui ka kaubamärkide sarnasuse tõttu tuleks selle sätte alusel tuvastada segiajamise tõenäosus ka kaubamärkide endi vahel.
            
         
      (1)  Nõukogu 20. detsembri 1993. aasta määrus (EÜ) nr 40/94 ühenduse kaubamärgi kohta, EÜT L 11, 14.1.1994, lk 1.